Kymmenen käskyä
1). Sinulla olkoot samat ihanteet kuin enemmistölläkin.

2). Älä nimitä ketään omalla nimellään.

3). Jumaloitse päivän suuruuksia.

4). Kunnioita rikkaita ja mahtavia, niin sinulle käy hyvin ja sinä saat kauvan elää maan päällä.

5). Älä tapa muulloin kuin sodassa.

6). Älä harjoita muuta siveettömyyttä, kuin minkä vallassa olevat sallivat.

7). Älä varasta vähempää kuin 100,000 mrk.

8). Älä puhu hyvää siitä, joka ajaa kansan asiaa.

9). Älä himoitse lähimmäises huonetta, jos se on jo toiselle kiinnitetty.

10). Älä himoitse lähimmäises vaimoa ennenkuin olet tehnyt itsesi ystäväksi talossa, ei myöskään hänen peltoansa jos se on hedelmätöin, ei myöskään hänen palveliaansa eli palveliatartansa jos ne eivät saata ansaita sinun hyväksesi, ei myöskään hänen härkiänsä eli hänen aasiansa niinkauvan kuin hänellä on jotakin muuta, mikä paremmin sopii sinulle.

(Lainattu Arbetet’ista).

Lähde: Työmies 28.8.1897.

Anonyymi
Humoristinen kirjallisuus
Työmies
1897